ིང་བསྡུས་པ་མཐའ་ཡས་པ་ཞིག་འབྱུང་བ་ལས།འདིར་གཏེར་སྟོན་གྲུབ་ཐོབ་ཐམས་ཅད་ཀྱི་རྒྱལ་པོ་མངའ་བདག་ཉིད་རལ་ཉི་མ་འོད་ཟེར་གྱིས་ལྷོ་བྲག་མཁོ་མཐིང་ལྷ་ཁང་ནས་སྤྱན་དྲངས་པ་རྟ་མགྲིན་བདེ
གཤེགས་འདུས་པའམ།བདེ་གཤེགས་གཅིག་དྲིལ་གྱི་དཀྱིལ་འཁོར་དུ་དབང་བསྲུང་བར་བསྒྲུབ་པ་ལ་སོགས་ཀྱིས་མཚམས་སྦྱར་ནས་མཎྜལ་འབུལ་དུ་གཞུག།ཐལ་མོ་མེ་ཏོག་དང་བཅས་ཏེ་གསོལ་བ་འདེབས
པ་འདེབས་པ་འདིའི་རྗེས་ཟློས་མཛོད།།བླ་མ་སློབ་དཔོན་དགོངས་སུ་གསོལ།།མི་གནས་ཡེ་ཤེས་ལྷ་ཡི་ལྷ།།དབང་ཆེན་རྒྱལ་པོ་དགོངས་སུ་གསོལ།།བདག་ཅག་དང་ལྡན་སྐལ་པ་བཟང་།།དབང
ཆེན་དཀྱིལ་འཁོར་འདིར་འཇུག་ན།།བདག་ལ་བྱིན་གྱིས་བརླབ་ཏུ་གསོལ།།ལན་གསུམ་ཞུ།སློབ་དཔོན་གྱིས་གནང་བ་སྦྱིན་པ་ནི།ཉོན་ཅིག་སྐལ་ལྡན་རིགས་ཀྱི་བུ།།དབང་ཆེན་དཀྱིལ་འཁོར་ཆེན་པོ་རུ།
ཞུགས་ནས་བྱིན་གྱིས་བརླབ་འདོད་ན།།བླ་མ་རིག་འཛིན་བདག་དང་ནི།།དབང་ཆེན་རྟ་མཆོག་རྒྱལ་པོ་ལ།།ལུས་ངག་ཡིད་གསུམ་དང་བ་ཡིས།།གུས་པའི་སེམས་ཀྱིས་མཉན་པར་བྱ།།བསྟན།

བ་སྤྱིའི་འཇུག་སྒོ་དང་མཐུན་པར་ཐེག་པ་ལ་རིམ་པར་འཇུག་ཅིང་རྒྱུད་རྣམ་པར་དག་པའི་སླད་དུ།བླ་མད་དཀྱིལ་འཁོར་གྱི་ལྷ་ཚོགས་རྒྱལ་བ་སྲས་དང་བཅས་པ་སྤྲིན་བཞིན་གཏིབས་ནས་བཞུགས་པའི་སྤྱན་སྔར།
བདག་གཞན་ནམ་མཁའ་དང་མཉམ་པའི་སེམས་ཅན་ཐམས་ཅད་སྙིང་པོ་བྱང་ཆུབ་ལ་མཆིས་ཀྱི་བར་དུ་སྐྱབས་སུ་འགྲོ་བའི་འདུན་པས་འདིའི་རྗེས་ཟློས།བདག་ནི་དེང་ནས་སོགས་ལས་ཀྱང་ལྟར་ལན་གསུམ།མ་གྱུར
འཁོར་བའི་རྒྱ་མཚོར་སྡུག་བསྔལ་གྱིས་གཡེང་བ་མཐའ་དག་སངས་རྒྱས་ཀྱི་ས་ལ་བསྒྲལ་བའི་སླད་དུ་པདྨ་དབང་གི་དཀྱིལ་འཁོར་དུ་འཇུག་ཅིང་ལམ་ཟབ་མོ་བསྒོམ་པར་སེམས་བསྐྱེད་པ་འདིའི་རྗེས་ཟློས།
སེམས་ཅན་མ་ལུས་སོགས་ལན་གསུམ།ཞིང་མཆོག་དེ་དག་གི་སྤྱན་སྔར་བསགས་སྦྱོང་སྤེལ་གསུམ་གྱི་སྙིང་པོར་གྱུར་པ་ཡན་ལག་བདུན་པ་ཚུལ་བཞིན་ཏུ་བྱ་བའི་ཏིང་ངེ་འཛིན་དང་ལྡན་པས་འདིའི་རྗེས་
ཟློས།ཕྱོགས་བཅུ་དུས་གསུམ་སོགས།ཨོཾ་ཨཱཿཧཱུྃ་གིས་བྱིན་བརླབས་པའི་མེ་ཏོག་གཏད་ལ།མཆོག་གི་མེ་ཏོག་ལྷ་དང་མིའི་རྒྱན་དམ་པའི་ཕྲེང་བ་ཕྱག་ཐལ་མོ་སྦྱར་བའི་བར་དུ་ཐོགས་ནས་དཀྱིལ་འཁོར་གྱི་ལྷ་ལྔ
འབུལ་བའི་མོས་པས་འདིའི་རྗེས་ཟློས།མེ་ཏོག་ལ་སོགས་ཡེ་ཤེས་ཕྲེང་།།སྔོན་ཚེ་ཡེ་ཤེས་བརྙེས་པའི་ལྷ།།ཐུགས་ཀྱི་གནང་བར་དགོངས་ནས་ཀྱང་།།གང་ཡིན་དེ་ལ་དབབ་ཏུ་གསོལ།།ཨོཾ་པྲ་

ཏཱིཙྪ་བཛྲ་ཧོཿཞེས་འདྲོ་དུ་ཞུག།དེ་ལྟར་ཕུལ་བ་དཀྱིལ་འཁོར་གྱི་གཙོ་བོས་བཞེས་ཏེ་སླར་ཡེ་ཤེས་ཀྱི་ཅོད་པན་ཏུ་བྱིན་གྱིས་བརླབས་ནས་ཁྱེད་རང་གི་སྤྱི་གཙུག་ཏུ་བཅིངས་པར་མོས
ཤིག།ཨི་མཾ་སཏྭ་མ་ཧཱ་བཱ་ལ་ཧྲཱིཿབཛྲ་ཀྲོ་དྷ།ཞེས་མེ་ཏོག་སླར་སྤྱི་བོར་བཞག་ལ།ལེགས་སོ་ལེགས་སོ་རིགས་ཀྱི་བུ།།དབང་གི་དངོས་གྲུབ་ཐོབ་འདོད་ན།།བླ་མ་མཉེས་པར་བཀུར་ནུས་སམ།།དབང
ཆེན་སྐུ་རུ་བསྒོམ་ནུས་སམ།།དེ་ལྟར་ནུས་ན་བྱིན་གྱིས་བརླབ།།ཅེས་པའི་ལན་དུ་འདིའི་རྗེས་ཟློས།ཧོཿབླ་མ་ཡི་དམ་དགོངས་སུ་གསོལ།།བླ་མ་སངས་རྒྱས་ཀུན་དང་མཉམ།།ནམ་དུ་ཡང
ནི་སྤང་མི་བྱ།།དབང་ཆེན་སྐུ་རུ་རྟག་ཏུ་བསྒོམ།།སྔགས་ཀྱི་སྙིང་པོའང་མི་བརྗེད་བཟླ།།བྱིན་རླབས་ཆེན་པོ་དུས་འདིར་སྩོལ།།གསུང་དུ་མིགས་ལ་པ་ཀྱིང་སོན་ན།དེ་ནས་ཡེ་ཤེས་པ་དབབ་པ་ལ་སྒོ་གསུམ
ཀྱི་གནད་གཙུན་ཏེ་དམིགས་པ་འདི་ལྟར་དུ་མཛོད།ལས་ཆུ་འཐོར་པ་ལས་སྔགས་ཀྱིས་བམང་།ཤཱུརྱ་ཏམ་བྱང་།སྟོང་པའི་ངང་ལས་ཀླུ་དང་དྲེགས་པ་པད་ཉི་ཟླ་བའི་གདན་གྱི་སྟེང་དུ་ཁྱེད་རང་གི་རིག་པའི་ངོ་བོ་ཧྲཱིཿ
མར་པོ་ལས་འོད་ཟེར་འཕྲོ་ས།འཕགས་པ་མཆོད།སེམས་ཅན་གྱི་དོན་བྱས།ཚུར་འདུས་ཡོངས་སུ་གྱུར་པ་ལས་ཁྱེད་རང་དབང་ཆེན་རྟ་མཆོག་རྒྱལ་པོ་སུ་མདོག་དམར་པོ་དབུ་གསུམ་གཡས་དཀར

གཡོན་སྔོ་དབུས་དམར་བའི་སྟེང་དུ་རྟ་མགོ་ལྗང་ཞུར་གསུམ་གྱིས་མཚན་ཅིང་རིགས་ཁྭའི་དབུ་རྒྱན་གྱིས་སྤྲས་པ།ཕྱག་དྲུག་གི་གཡས་དང་པོས་གསེར་གྱི་ཞགས་པ་དང་མི་གཡོ་མགོན་པོ་ཁྲ་ཐབས་སུ་འགྱེད་པ།བར
པས་རལ་གྲི།ཐ་མས་དགྲ་སྠ་བསྣམས་པ།གཡོན་དང་པོས་ལྕགས་སྤོག་དང་ཕྱག་ན་རྡོ་རྗེ་ཁྲ་ཐབས་སུ་འགྱེད་པ།བར་པ་ན་ཐོང་གཤོལ།ཐམས་ཐོ་བ་བསྣམས་པ།གླང་ཀོ་ཞིང་ལྤགས་སྟག་ཤམ་ཁྲག་ཞག་
ཐལ་ཆེན་སྦྲུལ་རིགས་ལྔ་རྡོ་རྗེའི་གཤོག་པ་སོགས་དཔལ་དང་དུར་ཁྲོད་ཆས་ཀྱིས་སྤྲས་ཤིང་ཀླུ་རིགས་བཞི་ཞབས་ཀྱིས་མནན་པ།བསྐལ་པའི་མེ་དཔུང་འབར་བའི་ཀློང་ན་འགྱིང་བའི་གནས་གསུམ་འབྲུ་གསུམ
དང་།སློབ་དཔོན་དཀྱིལ་འཁོར་པའི་ཐུགས་ཀ་ནས་ཀྱང་འོད་ཟེར་ནམ་མཁའ་གང་བར་འཕྲོས།ཕྱོགས་བཅུ་དུས་བཞིའི་རྒྱལ་བ་སྲས་དང་བཅས་པ་ཐམས་ཅད་ཀྱི་ཐུགས་རྒྱུད་བསྐུལ་ཏེ་དཔལ་པདྨ
དབང་ཆེན་གྱི་སྐུ་ཕྱག་རྒྱ།གསུང་ཡིག་འབྲུ།ཐུགས་ཕྱག་མཚན་གྱི་རྣམ་པར་ཆར་བ་བསས་པ་ལྟར་བྱོན་ནས་སྒོ་གསུམ་ལ་དབྱེར་མེད་དུ་ཐིམ་པས་བྱིན་གྱིས་བརླབ་པར་མོས་ཤིག།སྨོན་ལས་ཀྱང་ལྟར
བྱིན་འབེབས་ཀྱང་བརྗོད།སྤོས་དུ་རོལ་མོའི་སྒྲ་སྦྱར་ཏེ།ཨོཾ་རུ་ལུ་རུ་ལུ་ཧཱུྃ་ཕཊ།ཨེ་ཨཱ་རལླི་ཧཱི་ཧྲཱི་ཛཿཞེས་པ་དྲུག་ཏུ་བརྗོད།སྲུ་གསུང་ཐུགས་ཀྱི་ཡེར་ཞེས་སྒོ་གསུམ་ལ་བརྟན་པར་བྱས་པའི་མོས་པ་མཛོད།

རྒྱ་བྲམ་གྱི་བོར་བཞག་ལ།ཨོཾ་ཏིཥྛ་བཛྲ།ཞེས་བརྗོད།སློབ་དཔོན་གྱི་ཐུགས་ཀ་ནས་འགྲོས་པའི་འོད་ཟེར་གྱིས་དབང་གི་ལྷ་ནམ་མཁའ་གང་བ་སྤྱན་དྲངས་པ་རྣམས་ཀྱིས་བཀྲ་ཤིས་
བའི་རྣམ་པ་མང་པོ་དང་ལྡན་པས།རིན་པོ་ཆེའི་བུམ་པ་ཡེ་ཤེས་བདུད་རྩིའི་ཆུ་རྒྱུན་གྱིས་གང་བས་དབང་བསྐུར་རྣམས་རིམ་པར་སྩལ་བར་མོས་ཤིག།བུམ་པ་སྤྱི་བོར་བཞག་ལ།ཧཱུྃ་ཧྲཱིཿབཀྲ་ཤིས་ཡིད
འོད་ལྷ་ཡི་བུམ་པ་འདིས།།བལྟམས་པ་ཙམ་གྱིས་ལྷ་རྣམས་ཀུན་གྱིས་དགོངས།།།དབང་ཆེན་དབང་ལ་མངའ་མཛད་དཔལ་ཆེན་པོ།།ཀུན་ལ་དབང་སྒྱུར་ཆེན་པོའི་དབང་བསྐུར་རོ།།ཡོདྲལ་མངའ
མཛད་ཁྲོ་རྒྱལ་དབང་ཐོ་བ་ཤོག།ཨོཾ་པདྨ་མ་ཧཱ་ཤྲཱི་ཧེ་རུ་ཀ་ཧཱུྃ་ཨཱཿདེ་ལྟར་དབང་བསྐུར་བས་ཁྱེད་རང་གི་ལུས་དབང་ཆེན་རྟ་མགྲིན་ཁྲོ་བོའི་རྒྱལ་པོ་དངོས་སུ་གྱུར་པར་མོས་མཛོད།བུས་པ་དཔྲལ་བར་བཞག་ལ།
ཧཱུཾ།ཁྲོ་རྒྱལ་ཀུན་གྱི་སུ་ཡི་ངོ་བོ་ནི།།ཡ་མཱནྟ་ཀ་གཤིན་རྗེའི་གཤེད་པོ་ཡིས།།རིགས་ཀྱི་བུ་ཁྱོད་ལ་ནི་དབང་བསྐུར་བས།།བདེ་གཤེགས་སྲུ་ཡི་བྱིན་རླབས་དབང་ཐོབ་ཤོག།ཨོཾ་ཡ་མཱཎྜ་ཀ་ཧཱུྃ་ཨཱཿ
དལ་བར་གཤིན་རྗེ་གཤེད་པོ་མཐིང་ནག་ཞལ་གསུམ་ཕྱག་དྲུག་པས་མཚན་པར་མོས་ཤིག།བུལ་པ་མགྲིན་པར་བཞག་ལ།ཧཱུཾ།ལྗགས་སྟེང་སྤྲོས་བྲལ་སྨོན་མེད་པདྨའི་གསུང་།།སངས་རྒྱས་གཙོ།

པོ་སྣང་བ་མཐའ་ཡས་ཡིན།།རྒྱལ་བ་རིགས་ཀྱི་བདག་པོས་དབང་བསྐུར་བས།།སྤོས་བྲལ་འགག་མེད་གསུང་གི་དབང་ཐོབ་ཤོག།ཨོཾ་པདྨ་དྷ་ར་ཧྲཱིཿཨཱཿལྕེ་ལ་སངས་རྒྱས་སྡུད་པ་མཐའི་ཡས་དཔར
པོ་མཉམ་བཞག་གི་ཕྱག་རྒྱ་ཅན་གྱིས་མཚན་པར་མོས།བུམ་པ་སྟེང་གར་བཞག་ལ།ཧཱུྃ།སངས་རྒྱས་ཀུན་གྱི་ཆོས་སྐུ་པདྨའི་ཐུགས།།རྟ་མགྲིན་རྟ་སྐད་བཞད་པ་ཡེ་ཤེས་སེམས།།ཁྲོ་མཆོག་ཡེ་ཤེས
རྔམ་པས་དབང་བསྐུར་བས།།བདེ་གཤེགས་གསུང་གི་བྱིན་རླབས་དབང་ཐོབ་ཤོག།ཨོཾ་ཧ་ཡ་གྲཱི་བ་ཧཱུྃ་ཨཱཿསྙིང་གར་རྟ་མགྲིན་ཡེ་ཤེས་སེམས་དཔའ་དམར་པོ་ཞལ་གསུམ་ཕྱག་དྲུག་པས་མཚན་པར་མོས།
མ་པ་ལྟེ་བར་པོཞོག་ལ།།ཧཱུྃཿསངས་རྒྱས་ཀུན་གྱི་ཐུགས་རྗེའི་ཡེ་ཤེས་སྲས།།བཅོམ་ལྡན་རྡོ་རྗེ་གཞོན་ནུ་ཕུར་པའི་ལྷ།།ཐུགས་ཉིད་མི་རྟོག་ཡེ་ཤེས་གསལ་བའི་ལྷས།།བདེ་གཤེགས་ཐུགས་ཀྱི་བྱིན།།
རླབས་དབང་ཐོབ་ཤོག།ཨོཾ་ཤྲཱི་བཛྲ་ཀུ་མཱ་ར་ཧཱུཾ་ཨཱཿལྟེ་བར་རྡོ་རྗེ་གཞོན་ནུ་མཐིང་ནགཞལ་གསུམ་ཕྱག་དྲུག་པས་མཚན་པར་མོས།བུམ་པ་ལག་པ་གཡས་སུ་བཞག་ལ།།ཧཱུཾཿབདེ་གཤེགས་ཀུན་གྱི་ཡོན
ན་རིན་པོ་ཆེ།།ཐུགས་རྗེའི་ཤུགས་ཀྱིས་འགྲོ་བའི་དོན་མཛད་པ།།མི་གཡོ་མགོན་པོ་ཡེ་ཤེས་ཁྲོ་བོའི་རྒྱལ།།ཡོན་ཏན་ལྷུན་གྲུབ་ཆེན་པོས་དབང་ཐོབ་ཤོག།ཨོཾ་ཙནྡ་མ་ཧཱ་རོ་ཥ་ཎ་ཧཱུྃ་ཨཱཿལག་པ་ག་ལས

པར་མི་གཡོ་མགོན་པོ་བང་སྔོན་ཞལ་གསུམ་ཕྱག་དྲུག་པས་མཚན་པར་མོས།བུམ་པ་ལག་གཡོན་ཏུ་བཞག་ལ།ཧཱུྃ།བདེ་གཤེགས་ཕྲིན་ལས་མྱུར་མགྱོགས་ཐུགས་རྗེ་ལས།
རིག་སྔགས་བདག་པོ་ལོག་འདྲེན་ཀུན་འདུལ་བ།།ཕྱག་ན་རྡོ་རྗེ་གཏུམ་དྲག་རྔམས་པའི་ལྷ།།ཕྲིན་ལས་ཐོགས་པ་མེད་པའི་དབང་ཐོབ་ཤོག།ཨོཾ་བཛྲ་ཙནྡ་མ་ཧཱ་རོ་ཥ་ཎ་ཧཱུཾ་ཨཱཿལག་པ་གཡོན་པར
བྱཕྱག་ན་རྡོ་རྗེ་མཐིང་ནག་ཞལ་གསུམ་ཕྱག་དྲུག་པས་མཚན་པར་མོས།བུམ་པ་དཔུང་པ་གཡས་སུ་བཞག་སྟེ།།བདེ་གཤེགས་ཀུན་གྱི་ཕྲིན་ལས་རྒྱ་མཚོ་ལས།།རྟོག་པ་འཕང་གཅོད་ཐབས་ཀྱི་རང་བཞིན་ཏེ།
གཤོག་པ་གཡས་པར་རྣམ་རྒྱལ་ཐབས་སུ་ཤར།།ཕྲིན་ལས་རྒྱ་མཚོའི་འགྲོ་དོན་དབང་ཐོབ་ཤོག།ཨོཾ་བཛྲ་ཀྲོ་དྷ་བི་ཛ་ཡ་ཧཱུཾ་ཨཱཿགཤོག་པ་གཡས་པར་རྣམ་པར་རྒྱལ་བ་དཀར་པོ་ཞལ་གསུམ་ཕྱག་དྲུག
པས་མཚན་པར་མོས།བུམ་པ་དཔུང་པ་གཡོན་ཏུ་བཞག་ལ།ཧཱུྃ།བཀའ་གསང་རྨད་བྱུང་བདེ་གཤེགས་ལས་མཛད་པ།།ཁམས་གསུམ་རྣམ་རྒྱལ་ཉོན་མོངས་བདུད་ལས་རྒྱལ།།གཤོག་པ་གཡོན
པ་ཤེས་རབ་དང་དུ་ཤར།།ལྟ་བ་དབྱིངས་ལ་སྤྱོད་པའི་དབང་ཐོབ་ཤོག།ཨོཾ་བཛྲ་ཏྲཻལོ་ཀྱབི་ཛ་ལ་ཧཱུཾ་ཨཱཿགཤོག་པ་གཡོན་པར་རྣམ་པར་རྒྱལ་བ་དམར་སྱ་ཞལ་གསུམ་ཕྱག་དྲུག་པས་མཚན་པར་མོས།

ལག་པནཡོན་གྱི་སོར་མོའི་སྟེང་དུ་བུམ་པ་བཞག་ལ།ཧཱུྃ།གདུག་པའི་ཀླུ་རྣམས་དཔང་དུ་སྡུད་པ་དང་།།ཡེ་ཤེས་སྤྲུལ་པས་གདུག་པ་འཇོམས་པའི་ཕྱིར།།རིགས་ལྔའི་ཁྱུང་ཆེན་ལྔ་ཡི་སྐུ་རུ་ཤར།།ཕྲིན་ལས་ཀླུ་
དང་གདུག་པ་འདུལ་བའི་དབང་ཐོབ་ཤོག།ཨོཾ་ས་ཧཱི་ཏ་ག་རུ་ཎ་ཧཱུྃ་ཕཊ་ཨཱཿསོར་མོ་ལྔ་རིགས་ལྔའི་བྱ་ཁྱུང་མཐིང་དཀར་སེར་དམར་ལྗང་གུ་རྣམས་སུ་གྱུར་པར་མོས་ཤིག།བུམ་པ་མགོར་བཞག་ལ།
ཧཱུྃ།བདེ་གཤེགས་རིགས་ལྔ་སྐུ་ལྔ་ཡེ་ཤེས་ལྔ།སངས་རྒྱས་ཀུན་གྱི་གཙོམ་ཆོག་རྒྱལ་བ་ལྔ།།རིགས་ལྔའི་སངས་རྒྱས་སྐུ་ལ་རྫོགས་པ་ཡིས།།ཡེ་ཤེས་ལྔ་ལྡན་སྐུ་ལྔའི་དབང་ཐོབ་ཤོག།
ཧཱུྃཿཨོཾ་སྭཱ་ཨཱཾཿཧ་ཨཱཿ།བུམ་རྒྱ་འཐོར་ཞིང་བྲུད་ལ།དབུ་ལ་རིགས་ལྔའི་སངས་རྒྱས་ཀྱིས་བརྒྱན་པར་གྱུར་པའི་མོས་པ་མཛོད།རྟ་མགོ་སྡེ་བོར་བཞག་ལ།ཧཱུྃ།དབང་གི་རྟ་མགོ་ལྗང་གུ་རྟ་སྐད་འཚེར།།སྐུ
གསུང་ཐུགས་ལ་མྱུར་དུ་རྫོགས་པའི་སྐུ།།དྲེགས་པ་དབང་སྲུང་ཁྲོ་ཚོགས་ཟིལ་གྱིས་གནོན།།རྟ་སྐད་རྔམ་པའི་དབང་མཆོག་ཐོབ་པར་ཤོག།གྷོ་ར་ཧྲི་ཧཱུྃ་ཨཱཿརྟ་མགོས་མངའ་གསོལ་བསྲ་དབང་།།
གི་རྟ་སྐད་ས་གསུམ་དུ་ཁྱབ་པས་འཁོར་འདས་ཟིལ་གྱི་ཐ་གནོན་ཅིང་དབང་དུ་འདུས་པར་མོས་ཤིག།དུ་མཟོད་ཆས་རྣམས་གཏད་ལ།ཧཱུཾ།གླང་ཆེན་ཀོ་རློན་བརྗིད་དུ་ཆེ་བ་དང་།།ཞིང་ལྤགས་གཡང་

གཞི་ཐབས་ལ་མཁས་པ་དང་།།སྟག་གི་པགས་པའི་ཤམ་ཐབས་ལྡན་པ་དང་།།།ཐོད་པའི་ཕྲེང་བས་འཁོར་བ་འདྲེན་པ་དང་།།སྦྲུལ་གྱི་ཆུན་པོས་གདུག་པ་སྒྲོལ་བ་དང་།།
ཁྲག་ཞག་ཐལ་ཆེན་མཁའ་འགྲོ་སྡུད་པ་དང་།།དུར་ཁྲོད་ཆས་བརྒྱད་སྐུ་ལ་དབང་བསྐུར་བས།།མ་མོ་མཁའ་འགྲོ་དབང་དུ་སྡུད་པ་དང་།།ཁྲོ་ཚོགས་ཐམས་ཅད་དགྱེས་པོ་སྐྱེད་པ་དང་།།བདུད་དང་དགྲ་
བགེགས་མ་ལུས་འདུལ་བར་ཤོག།མ་ཧཱ་ཀྲོ་དྷི་ཧཱུྃ་ཨཱཿསྐུ་ལ་བགོ་བའི་གོས་གསུམ་དང་བྱུག་པའི་རྩི་གསུམ།ཐོད་སྦྲུལ་དུར་ཁྲོད་ཆས་ཀྱིས་བརྒྱན་ཅིང་མངའ་གསོལ་བས་འཇིག་རྟེན་གསུམ་ན་ཆེ་བཙན
འབྲད་ཟླ་དང་བྲལ་བའི་གཟི་བརྗིད་པ་སྐྱེད་པར་མོས་ཤིག།།སྲུབ་ཟུང་ལག་ཏུ་གཏད་ལ།ཧྲཱི།ཡེ་ཤེས་རྟ་མགྲིན་ཁྲོ་བོའི་འགྱིང་ཕུར་འདི།།པདྨ་དབང་ཆེན་སྐུ་ཡི་རྟེན་ཡིན་པས།།ཁྲོ་འགྱིང་བརྗིད་པས
གདུག་པ་འདུལ་བར་བྱེད།།བཅངས་པ་ཙམ་གྱིས་ཁམས་གསུམ་དབང་དུ་སྡུད།།བཏབ་པ་ཙམ་གྱིཐ་སྲིད་གསུམ་རྡུལ་དུ་རློག།སྐལ་ལྡན་རིགས་ཀྱི་བུ་ཡིས་བཟུང་བར་བྱ།།པདྨ་དབང་ཆེན་རྒྱལ་པོས་བྱིན
གྱིས་རློབས།ན་མོ་བུདྡྷ་ཡ།ཀཱི་ལི་ཀཱི་ལ་ཡ།ཙན་དྷ་མི་རི་ལི།ཙན་དྷེ་ཙན་དྷེ།ཙན་དྷེ་ན་ག་བྷནྡྷ་ཡ་ཧཱུྃ་བཊ་ཕཊ།ཕུ་རཔ་དབང་ཆེན་སུར་གསལ་བ་གཏད་པས་དཔལ་ཆེན་རྟ་མགྲིན་དབང་གི་རྒྱལ་པོ་དང་

གཉིས་སུ་མེད་པའི་གོ་འཕང་ཐོབ་པར་མོས་ཤིག།།བཟླས་ལུང་ནི།སློབ་དཔོན་གྱི་ཡེ་ཤེས་སེམས་དཔའི་ཐུགས་ཀའི་ཧྲཱིཿསྔགས་ཕྲེང་དང་བཅས་པ་ལས་སྔགས་ཕྲེང་དམར་པོ་པདྨ་དཱ་གའི་ཕྲེང་བ་ལྟ་བུ་འཕྲོས་
ཏེ་བྱུང་།ཁྱེད་རང་གི་སྙིང་གར་ཡེ་ཤེས་སེམས་དཔའ་རྟ་མགྲིན་དམར་པོའི་ཐུགས་ཀར་ཧྲཱིཿཡིག་གི་མཐར་འཁོད་པར་མོ་ས་ལ་སྔགས་འདིའི་རྗེས་ཟློས་ལན་གསུམ་མཛོད།ཕྲེང་བ་སྦྲེལ་ལ་རྩ་སྔགས་དང་དྲག་སྔགས་ལན།
གསུམ་གསུམ་བཟླང་གཞུག།སྔགས་བྱང་དང་ཕྲེང་བ་མགྲིན་པར་བཞག་ལ།ཧཱུྃ།བདེ་བར་གཤེགས་པ་ཐམས་ཅད་འདུས་པ་ཡི།།དྲག་སྔགས་ཟབ་མོ་གདུག་པ་འདུལ་བ་ཡི།།བཟླས་པ་ཙམ་གྱིས་བདེ་གཤེགས
ཀུན་དང་ཉེ།བསྒྲུབ་པར་གྱུར་ན་སྔགས་ཀྱི་དངོས་གྲུབ་ཐོབ།།བཏབ་ཟར་གྱུར་ན་དགྲ་བགེགས་རྡུལ་དུ་རློག།རིགས་ཀྱི་བུ་ཁྱོད་ཀྱིས་ནི་སྒྲུབ་པར་གྱིས།།དྲག་སྔགས་གསུམ་གྱི་སྙིང་པོའི་དབང་ཐོབ
ཤོག།སྲུབ་བོད་ལག་ཏུ་གཏད་ལ།དཔལ་བདེ་གཤེགས་གཅིག་དྲིལ་གྱི་ཆོས་བཀའ་ཡོངས་སུ་རྫོགས་པ་ལ་རང་དབང་ཐོབ་ནས་བྱིན་རླབས་ནུས་པའི་མཐུ་དང་ལྡན་པར་གྱུར་ཅིག།ཅེས་བརྗོད།དཔལ
གཏོར་གྱི་བོར་བཞག་ལ།།ཧཱུཾཿརྨད་དུ་བྱུང་བ་དཔལ་གྱི་གཏོར་ཆེ